《寻郑道士坐清晖阁》
宋代·王称

吟秋入翠微，高阁坐清晖。鸿宝传真诀，清斋话息机。

涧云生野屐，山雨拂尘衣。自是支离久，依方早有归。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。